Rozhodnutie Komisie
z 26. júna 1997,
ktorým Európske spoločenstvo uhlia a ocele a Európske spoločenstvo pre atómovú energiu uzatvárajú dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Arménskou republikou na druhej strane
(97/629/ESUO, Euratom)
KOMISIA EURÓPSKYCH SPOLOČENSTIEV,
s zreteľom na Zmluvu o založení Európskeho spoločenstva uhlia a ocele, a najmä na jej článok 95 ods. 1,
so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
keďže kým vstúpi do platnosti Dohoda o partnerstve a spolupráci podpísaná v Bruseli 22. apríla 1996, je potrebné schváliť dočasnú dohodu o obchode a obchodných záležitostiach podpísanú v Bruseli 10. decembra 1996 medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Arménskou republikou na strane druhej;
keďže uzavretie dočasnej dohody je potrebné na dosiahnutie cieľov spoločenstva ustanovených v článkoch 2 a 3 Zmluvy o založení Európskeho spoločenstva uhlia a ocele a keďže zmluva nerieši všetky prípady, na ktoré sa vzťahuje toto rozhodnutie;
po konzultácii s Poradným výborom a so súhlasom Rady udeleným 29. apríla 1997,
ROZHODLA TAKTO:
Článok 1
Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Arménskou republikou na druhej strane, ako aj protokol a vyhlásenia sa schvaľujú v mene Európskeho spoločenstva uhlia a ocele a Európskeho spoločenstva pre atómovú energiu.
Tieto texty sú pripojené k tomuto rozhodnutiu [1].
Článok 2
Predseda Rady vykoná v mene Európskeho spoločenstva notifikáciu stanovenú v článku 32 dočasnej dohody za Európske spoločenstvo uhlia a ocele a Európske spoločenstvo pre atómovú energiu.
V Bruseli 26. júna 1997